text: Sådan beregnes påsken 
  20 april 2014 kl. 09.25
  Påsken kan falde mellem 22. marts og 25. april. Men hvordan er det nu lige, at den lander, hvor den gør?
  Påsken er for mange lig med påskefrokoster og fri, men hvor to af verdens største religioner er det også årets fest. I kristendommen fejres Kristi Opstandelse mens jøderne fejrer Pesach, den største jødiske fest.
  Ved kirkemødet i Nikæa i år 325 blev tidspunktet for påsken fastlagt. Og her blev det besluttet, at Påskedag, altså i dag, er den første søndag efter første fuldmåne efter forårsjævndøgn.
  Det betyder, at der altid er fuldmåne mellem Palmesøndag og Påskedag. Men det betyder også, at påsken tidligst kan ligge den 22. marts og senest 25. april. Det derfor en ret sen påske, vi har i år.
  Med Påsken på plads, kan de andre af forårets helligdage også bestemmes. Store Bededag ligger på fjerde fredag efter påskedag. Kristi Himmelfartsdag er sjette torsdag efter Skærtorsdag og Pinsedag er den syvende søndag efter Påskedag.
  